САВЕЗ СИНДИКАТА РЕПУБЛИКЕ СРПСКЕ

Синдикат металске индустрије и рударства Републике Српске

**Синдикална организација“SWISSLION“ Индустрија алата Требиње**

Дјел. Бр: 01-14/2017.

Датум:10.07.2017.год.

 **СИНДИКАЛНЕ АКТИВНОСТИ У SL ИАТ ТРЕБИЊЕ**

Дана, 06.07. 2017.године одржан је састанак представника Синдикалне организације „SWISSLION“ ИАТ(Спасоје Игњатић, предсједник, Славко Вукаловић, потпредсједник, и Мијодраг Глоговац, члан Синдикалног одбора) са послодавцем( Бранка Ратковић, директор).Основна тема састанка била је: Тренутно стање у ИАТ са посебним освртом на материјални положај радника.

 У отвореном и конструктивном разговором са директором SL ИАТ представници Синдикалне организације су изнијели низ примједби на организацију рада у неким сегментима на којима почива функционисање фабрике и низ, по нама конструктивних, приједлога који би унаприједили комплетан процес производње, а посебно побољшали материјални положај радника.

Извршење мјесечних планова производње није задовољавајуће и њихово продужавање у сљедећи плански мјесец јако оптерећује укупну реализацију продаје производа и правовремену испоруку купцима што се директно одражава на новчану масу за исплату плата које су и онако изузетно мале и недовољне за достојанствен живот радника. За проблеме у извршењу планова које има за посљедицу кашњење испоруке производа купцима постоје објективни, али и низ субјективних узрока. Свједоци смо да је жила куцавица производње вакум калионица већ дуже вријеме ван погона што директно узрокује застој на појединим производним линијама. Овај проблем се, до сада, превазилазио изузетним залагањем запослених и руководства старе калионице тако да се квар у вакум калионици није негативно одражавао на комплетан процес производње.

Што не значи да овакво стање може трајати у недоглед. Синдикална организација SL ИАТ Требиње има сазнања да поправку вакум калионице опструишу двојица бивших радника фабрике који су били и најдговорнији за њену поправку, али из њима знаних разлога покушавају својим нечињењем или пограшним чињењем да ремете квалитетан и пун капацитет производног процеса иако су од SL ИАТ добили много више него што су унаприједили рад у самој фабрици. Синдикална организација позива менаџмент,Управни одбор и све релевантне факторе у SL ИАТ да се очитују и кажу зашто и из којих разлога вакум калионица још није у погону. Ако неће они, а требали би, Синдикална организација SL ИАТ објелоданиће сва сазнања о мистерији вакум калионица и поименично рећи који су се људи добрано заложили да она буде ван погона.

Такође, свједоци смо да се због лоше организације, недостатку квалитетног кадра како у руковођењу тако и у непосредној производњи за посљеддицу има лоше резултате на појединим производним линијама, па се због тога изнашло рјешење да се ангажују за рад наши бивши радници који су извјесно вријеме у пензији.

Синдикална организација Синдиката металске индустрије и рудрства РС није и неће бити против било ког рјешења које води до побољшања свеукупног стања у фабрици па ни против враћања пензионера, али сматрамо да је то доказ да што шта у руководећем кадру, почев од најнижих до најодговорнијих- не фукционише, те на основу тога било би добро по фабрику и њене раднике направити сериозну анализу која би за резултат имала смјену нестручних и неспособних из садашње руководне гарнитуре,и на те позиције поставити људе од струке и ауторитета из постојећег искусног кадра.

Зато наглашавамо да смо изричито против тога да се нестручност, незнање и ноншалантност појединих руководилаца плаћа из џепова стручних и вриједних радника у производњи.

Синдикална организација сматра да и поред, великог задовољства због примања нових младих радника, кадровска политика је јако дискутабилна и са пуно пропуста. Свједоци смо да је одређени број новозапослених радника због мизерних примања након извјесног времена и напустио фабрику.Посебно изражавамо незадовољство због одласка појединих младих радника који су у почетку изузетно добро прихватили посао и показали радни елан, али због недостатка осјећаја код одговорних да их додатно стимулишу и на тај начин их за извјесно вријеме „ направе“ правим мајсторима и дугорочно ријеше проблеме у процесу производње, ми имамо ситуацију да они одлазе, а менаџмент зове пензионере“у помоћ“.

Не слажемо се ни са политиком запошљавања нових радника на тзв. режијска радна мјеста- конкретно на мјесто евиденције радног времена и референта издавања уља и мазива. Сматрамо да је најприје требало понудити дугогодишње раднике ( раднице) из производње, калионице или паковања, па ако од њих нико не пристане-запослити нове.

Из свих ових разлога ,неузурпирајући право послодавца на овом пољу , а с циљем унапређења процеса производње предлажемо да се формира комисија за пријем нових радника састављена од представника пословодства, кадровске и правне службе и по једног предстаника оба репрезентативна синдиката.

Све ово напријед наведено уочено је од стране нашег синдиката као проблем у SL ИАТ Требиње, а разлог наших приједлога за рјешавање истих је потреба да се предложене мјере одразе у побољшању материјалног статуса радника фабрике. Из истих разлога подржавамо одлуку менаџмента да се изврши провјера мјеста становања запослених ради плаћања превоза, али само на законским основама и захтијевамо да сви радници који станују ван града и имају потврду о мјесту пребивалишта из ЦИПСА, без обзира да ли имају некретнину (стан,кућу и сл.)у граду , имају право на накнаду за превоз. Позивамо све чланове Синдиката металске индустрије и рударства РС којима ово право буде ускраћено да се јаве предсједнику СО који ће их упутити у РСЦ Требиње гдје ће им бити пружена сва бесплатна правна помоћ, не само по овом питању ,већ по свим питањима везаним за радничка права.

 **Синдикална организација SL ИАТ Требиње**

 **Спасоје Игњатић, предсједник, с.р.**